CELEX: 62017TN0641
Language: lv
Date: 2017-09-20 00:00:00
Title: Lieta T-641/17: Prasība, kas celta 2017. gada 20. septembrī – Ferri/ECB

13.11.2017   
            
            
               LV
            
            
               Eiropas Savienības Oficiālais Vēstnesis
            
            
               C 382/57
            
         Prasība, kas celta 2017. gada 20. septembrī – Ferri/ECB
   (Lieta T-641/17)
   (2017/C 382/70)
   Tiesvedības valoda – itāļu
   
      Lietas dalībnieki
   
   
      Prasītājs: Claudio Ferri (Roma, Itālija) (pārstāvis – A. Campagnola, advokāts)
   
      Atbildētāja: Eiropas Centrālā banka
   
      Prasītāja prasījumi:
   
   Atzīt, ka nav izpildīti uzraudzības pienākumi, kas aktivizēti ar 2017. gada 24. marta paziņojumu un par ko ir notikusi vēlāka vēstuļu apmaiņa, attiecībā uz ko kompetentais ECB dienests uzskatīja, ka tam nav jāveic nekādi pasākumi, jo tas uzskatīja, ka jautājums attiecas uz pašaizstāvību, kā arī uzraudzības pilnvarām saistībā ar kritēriju pieņemšanu Itālijas banku darbības kontrolēšanai.
   
      Pamati un galvenie argumenti
   
   Prasības pamatošanai prasītājs apgalvo, ka Eiropas Centrālā banka nav izpildījusi tai uzliktos uzraudzības pienākumus, kā norādīts turpmāk:
   
               —
            
            
               laikus netika noteiktas tiesību normas 2015. gada Likumdošanas dekrēta Nr. 72 ieviešanai un līdz ar to tika piemērots 1993. gada Likumdošanas dekrēts Nr. 385, attiecībā uz kuru tika uzskatīts, ka tas turpina būt piemērojams citai darbībai pēc minētās Banca d’Italia pienākuma noteikt ieviešanai nepieciešamās tiesību normas neizpildes;
            
         
               —
            
            
               
                  Banca d’Italia netika pieprasīts, lai tā valsts sistēmā nodrošina tiesiskā regulējuma par sodu piemērošanas tiesvedībām atbilstību;
            
         
               —
            
            
               netika nodrošināta uzraudzība pār banku sistēmas efektivitātes novērtēšanas kritēriju atbilstību, kas tagad ir formulēti nepārprotamā saistībā ar ļoti sarežģītiem banku veidojumiem, nepastāvot norādēm par to elastīgumu un faktisko piemērotību;
            
         
               —
            
            
               nepiemēroti novērtēšanas kritēriji attiecībā uz Banca di Credito Cooperativo di Frascati darbības atbilstību, ņemot vērā to, ka šie kritēriji acīmredzami tika paredzēti un izstrādāti, lai sniegtu vērtējumu par sarežģītas un ļoti strukturētas banku sistēmas atbilstību.